wannaphong/clean_thaiwikipedia huggingface dataset:
# เฟรนด์ (วงดนตรี)
เฟรนด์  เป็นกลุ่มศิลปินไทย แนวเพลงป็อป ประกอบด้วยสมาชิก ภุชิสสะ ธนพัฒน์ (บิ๊ก), พาทิศ พิสิฐกุล (ไผ่), รพีภัทร เอกพันธ์กุล (น้ำ) และ นวพล ภูวดล (อู๋) มีผลงานอัลบั้มชุดแรกคือ Friend

นอกจากนี้ทั้งวงยังมีผลงานการแสดง ได้แก่ ภาพยนตร์วีซีดีเรื่อง "เพื่อนกันฝันเต็มร้อย" และละครโทรทัศน์เรื่อง "เบญจา คีตา ความรัก" ออกอากาศทางช่อง 7 อีกด้วย

 สมาชิก 
ชื่อ-นามสกุลชื่อเล่นตำแหน่งในวงวันเกิดภุชิสสะ ธนพัฒน์ บิ๊กพี่ใหญ่ ร้องเสริมนวพล ภูวดล อู๋ หัวหน้าวง ร้องนำ ร้องหลักพาทิศ พิสิฐกุลไผ่ร้องเสริมรพีภัทร เอกพันธ์กุล  น้ำน้องเล็ก ร้องหลัก

 ผลงาน 
 อัลบั้ม Friend 
รายละเอียดอัลบั้มรายชื่อเพลง 
 ประเภท: เพลง 
  วางจำหน่าย: พ.ศ. 2545 
 สังกัด:  ผู้ชาย (ขี้อาย) บอกรัก
 ดวงตากับความรัก
 บอกฉันบอกเธอ : ร้องนำโดย น้ำ
 ฝันแต้มสี
 เธอน่ารัก
 ฝันแต้มสี (Pom Pom Mix)
 ทุ่มสุดสุด
 พลังฝัน
 ฝันแต้มสี Acoustic
 2 ทางรัก

 อัลบั้ม เพื่อนกัน 
รายละเอียดอัลบั้มรายชื่อเพลง 
 ประเภท: ละครวีซีดี 
  วางจำหน่าย: พ.ศ. 2547
 สังกัด: อัลบั้ม เพื่อนกันฝันเต็มร้อย - วง Friend (อู๋ น้ำ บิ๊ก ไผ่)
อัลบั้ม เพื่อนกันวันเปิดเทอม - วง Friend (อู๋ น้ำ บิ๊ก ไผ่)
 

 เพลงประกอบละคร 
 ละคร เบญจาคีตาความรัก  ทางช่อง 7 พ.ศ. 2546
 เพลง ไม่ขอเป็นเพื่อนใจ
 เพลง ฉันไม่ใช่เจ้าชาย
 เพลง ถูกใจคนไหน
 ละคร รักได้ไหมถ้าหัวใจไม่เพี้ยน ทางช่อง 7 พ.ศ. 2547
 เพลง ผู้ชาย (ขี้อาย) บอกรัก
 เพลง บอกฉันบอกเธอ

 ผลงานการแสดง 
 ละครโทรทัศน์ "เบญจา คีตา ความรัก" ช่อง 7 พ.ศ. 2546
 ภาพยนตร์วีซีดี "เพื่อนกันฝันเต็มร้อย" พ.ศ. 2546
# กูดฟีลลิง (เพลง)
กูดฟิลลิง  เป็นเพลงของนักร้องแร็ปเปอร์ชาวอเมริกันโฟล ไรเดอ จากอัลบั้มสตูดิโอลำดับที่สี่ ไวลด์วันส์ วางจำหน่ายเป็นอัลบั้มเดี่ยวในวันที่ 29 สิงหาคม ค.ศ. 2011 ในสหรัฐอเมริกา

 รายการเพลง 
 CD singlehttp://www.amazon.de/Good-Feeling-2track-Flo-Rida/dp/B0060DHA7W/
 "Good Feeling" – 4:06
 "Good Feeling" (Jaywalker Remix) – 4:51

 Digital download
 "Good Feeling" – 4:06

 Digital download — remixeshttp://itunes.apple.com/gb/album/good-feeling-remixes/id478681635
 "Good Feeling" – 4:06
 "Good Feeling" (Bingo Players Remix) – 5:33
 "Good Feeling" (Hook N Sling Remix) – 6:15
 "Good Feeling" (Carl Tricks Remix) – 5:40
 "Good Feeling" (Sick Individuals Remix) –6:18
 "Good Feeling" (Jaywalker Remix) – 4:51
 "Good Feeling" (J.O.B. Remix) – 5:50
 "Good Feeling" (Seductive Remix) – 4:45
# การปฏิวัติเดือนเมษายน
การปฏิวัติของนักศึกษาเกาหลีใต้ 19 เมษายน (April Nineteenth Student Rovolution) เป็นเหตุการณ์ที่นักศึกษาหัวรุนแรงประท้วงผลการเลือกตั้งในกรุงโซลและเมืองอื่นๆ ในระหว่างวันที่ 18 – 26 เมษายน พ.ศ. 2503 ทำให้การครองอำนาจของประธานาธิบดีอี ซึง-มันสิ้นลุดลง

ความไม่พอใจต่อประธานาธิบดีอึ ซึง-มันในหมู่นักศึกษาเกิดจากการที่รัฐบาลปกครองประเทศอย่างกดขี่ มีการฉ้อราษฎร์บังหลวง และมีการปกครองที่ไม่เป็นประชาธิปไตย ความไม่สงบได้เริ่มเกิดขึ้นตั้งแต่การเลือกตั้งประธานาธิบดีเมื่อ 15 มีนาคม พ.ศ. 2503 ประธานาธิบดีรี ชิงมันจากพรรคเสรีนิยมไม่สามารถควบคุมสถานการณ์ได้ และไม่สามารถผลักดันยี กีปุงให้เป็นรองประธานาธิบดี ทำให้มีการใช้กลโกงต่างๆในการเลือกตั้ง โดยในวันที่ 28 กุมภาพันธ์ ได้มีการปะทะระหว่างนักศึกษากับตำรวจที่บุกขึ้นไปยังห้องเรียนของนักศึกษา ในวันเลือกตั้งได้ประชาชนออกมาประท้วงมากมาย ทำให้มีการปราบปรามอย่างนองเลือด

ในวันที่ 11 เมษายน มีผู้พบศพผู้เสียชีวิตจากเหตุการณ์ดังกล่าวที่เสียชีวิตด้วยระเบิดแก๊สน้ำตา ทำให้ชาวเมืองมาซานเกิดความเคียดแค้น การจับตำรวจมาโบยตีเพื่อระบายความแค้น เมื่อข่าวนี้ไปถึงโซล มีนักศึกษาในโซลออกมาประท้วงรัฐบาล 3,000 คน เมื่อ 18 เมษายน แต่เมื่อนักศึกษากลับบ้านหลังการประท้วงกลับถูกทุบตี ลอบทำร้ายจนบาดเจ็บ ดังนั้น ในวันรุ่งขึ้น คือ 19 เมษายน นักศึกษาจากมหาวิทยาลัยต่างๆในโซลต่างออกมาเดินขบวนประท้วง รวมทั้งนักเรียนระดับประถมและมัธยมศึกษา ระหว่างที่นักศึกษาพยายามฝ่าเครื่องกีดขวางเพื่อเข้าสู่ทำเนียบประธานาธิบดี ได้มีการยิงแก๊สน้ำตาและยิงปืนเข้าใส่นักศึกษาจนมีผู้เสียชีวิต ทำให้การประท้วงเต็มไปด้วยความรุนแรง มีการเผาสถานที่ราชการต่างๆ รัฐบาลจึงประกาศกฎอัยการศึก และนำทหารออกมาปราบปรามจนมีผู้เสียชีวิตกว่า 200 คน บาดเจ็บราว 1,000 คน

ในวันที่ 25 เมษายน คณาจารย์ในมหาวิทยาลัยได้ยื่นหนังสือขอให้ประธานาธิบดีรี ชิงมันลาออกKim, C. I. Eugene, and Ke-soo Kim (1964). "The April 1960 Korean Student Movement", The Western Political Quarterly, 17(1). ในวันที่ 26 เมษายน การประท้วงรุนแรงขึ้นอีก ข้าราชการที่ใกล้ชิดและสถานทูตสหรัฐก็ร่วมกดดันให้อึ ซึง-มันลาออก เขาจึงลาออกในวันที่ 27 เมษายน และลี้ภัยไปฮาวาย ส่วนยี กีปุงพร้อมภรรยาและบุตรชายได้ทำอัตวินิบาตกรรมในวันที่ 28 เมษายนTennant, Roger (1996). "A History of Korea", Kegan Paul International London and New York การประท้วงจึงสิ้นสุดลง หลังจากนั้น โฮ ชองอดีตนายกรัฐมนตรีได้เข้ามาบริหารประเทศชั่วคราว และจัดให้มีการเลือกตั้งในเดือนกรกฎาคม ผลปรากฏว่าพรรคประชาธิปไตยเป็นฝ่ายชนะการเลือกตั้ง และยุน โบ-ซ็อนได้เป็นประธานาธิบดี
# โรงเรียนห้วยกรดวิทยา
โรงเรียนห้วยกรดวิทยา (อักษรย่อ: หก.ว./HK.W.) ตั้งอยู่ที่หมู่ 7 ตำบลห้วยกรด อำเภอสรรคบุรี จังหวัดชัยนาท รหัสไปรษณีย์  17140 เป็นโรงเรียนมัธยมศึกษาประเภทสหศึกษา และสังกัดสำนักงานเขตพื้นที่การศึกษามัธยมศึกษาอุทัยธานี ชัยนาท สำนักงานคณะกรรมการการศึกษาขั้นพื้นฐาน  กระทรวงศึกษาธิการ

 ประวัติโรงเรียน 
โรงเรียนห้วยกรดวิทยา ได้รับอนุมัติจากกระทรวงศึกษาธิการให้จัดตั้งเมื่อวันที่ 14 กรกฎาคม พ.ศ. 2519 โดยการดำเนินการของคณะกรรมการจัดตั้งโรงเรียนติดต่อประสานงาน กับเจ้าอาวาสวัดดอนโพธิ์ศรี ขอใช้ที่ดินของวัดซึ่งรกร้างว่างเปล่าอยู่ (เนื่องจากสถานที่แห่งนี้ เดิมเป็นที่ก่อตั้งวัดดอนโพธิ์ศรี แต่ย้ายไปก่อตั้งที่แห่งใหม่) มีเนื้อที่ 33 ไร่ 12 ตารางวา ต่อมาโรงเรียนได้รับบริจาคจากคนในชุมชนอีก 3 ไร่ 2 งาน 18 ตารางวารวมเป็น 36 ไร่ 2 งาน 30 ตารางวา 	

ในปี พ.ศ. 2519 เปิดสอนครั้งแรกชั้นมัธยมศึกษาปีที่ 1 (ม.ศ.1) จำนวน 2 ห้องเรียน มีนักเรียน 80 คน โดยอาศัยศาลาการเปรียญวัดบำเพ็ญบุญ เป็นสถานที่เรียน เมื่อได้ก่อสร้างอาคารเรียนชั่วคราวบนที่ดินที่ขอใช้จากวัดดอนโพธิ์ศรีเสร็จเรียบร้อยแล้วจึงได้ย้ายมาเรียน เมื่อวันที่ 2 พฤศจิกายน 2519 

ต่อมาปี พ.ศ. 2526 ได้รับการคัดเลือกจากกรมสามัญศึกษาเข้าโครงการโรงเรียนมัธยมศึกษาเพื่อพัฒนาชนบท รุ่นที่ 2 (มพชส. 2) พ.ศ. 2537 ได้รับอนุมัติให้เปิดทำการสอนระดับชั้นมัธยมศึกษาตอนปลาย และในปีการศึกษา 2561 โรงเรียนได้รับการคัดเลือกให้เข้าร่วมโครงการ โรงเรียนคุณภาพประจำตำบล 1 ตำบล 1 โรงเรียนคุณภาพประกาศรายชื่อโรงเรียนคุณภาพประจำตำบล และโรงเรียนคุณภาพประจำตำบล ระดับมัธยมศึกษา  

 รายนามผู้บริหารโรงเรียน 
ผู้บริหารโรงเรียนตั้งแต่อดีต จนถึงปัจจุบันคือ
ลำดับรายนามระยะเวลาดำรงตำแหน่ง1นายประกอบ  แสงสุวรรณพ.ศ. 2519 - 25302นายสรรเสริญ  อ่ำบุญพ.ศ. 2530 - 25353นายอนุสรณ์  รักษ์มณีพ.ศ. 2535 -  25404นายอุดม  ภู่ประดิษฐพ.ศ. 2540 - พ.ย. 25465นางสาวเฉิดฉัน  จันทร์งามพ.ศ. 2546 - ก.พ. 25516นายสง่า  โพธิ์กลีบพ.ศ. 2551 - ก.ย. 25617นางสาวสุวารีศิริ  ภู่เปี่ยมสินธุ์พ.ศ. 2561 - ปัจจุบัน

 ข้อมูลอาคารเรียน อาคารประกอบข้อมูลสิ่งก่อสร้าง (B-OBEC) โรงเรียนห้วยกรดวิทยา

อาคารตาลคู่วชิระ (อาคารเรียน แบบ 216 ค) ใช้เป็นห้องเรียน และห้องกลุ่มสาระการเรียนรู้ต่าง ๆ เช่น
thumb|อาคารตาลคู่วชิระ
 ศูนย์ภาษาไทย
 ห้องจริยธรรม
 ห้องปฏิบัติการคอมพิวเตอร์
 กลุ่มสาระการเรียนรู้คณิคศาสตร์
 ห้องโสตทัศนศึกษา
 กลุ่มสาระการเรียนรู้วิทยาศาสตร์ (เคมี ฟิสิกส์ ชีววิทยา)
 ห้องสำนักงาน

 อาคารเรียนแบบกึ่งถาวร ใช้เป็นห้องเรียนระดับมัธยมศึกษาตอนต้น
 หอสมุดสำนึกรักบ้านเกิดhttps://www.youtube.com/watch?v=_M6zVapSkfo
thumb|หอสมุดสำนึกรักบ้านเกิด
 อาคารเรียนชั้นมัธยมศึกษาตอนปลาย
 โรงฝึกงานแบบมาตรฐาน (เกษตรกรรมและดนตรีสากล)   
 โรงฝึกงานช่างอุตสาหกรรม และคหกรรม
 บ้านพักครู 3 หลัง
 อาคารอเนกประสงค์
 โรงอาหาร
# วีนีซีอุส เอลีอัส เตย์เชย์รา
วีนีซีอุส เอลีอัส เตย์เชย์รา (31 ธันวาคม ค.ศ. 1977 —) หรือที่รู้จักโดยทั่วไปในชื่อ วีนีซีอุส เป็นนักกีฬาฟุตซอลชาวบราซิล ผู้ซึ่งเล่นให้แก่ทีมอินเตลี/ออร์ลังเจียในตำแหน่งครอบจักรวาล wordpress.com และเป็นน้องชายของเลนีซิโอ

วีนีซีอุส ได้รับเกียรติให้ทำหน้าที่เป็นผู้ฝึกสอนแก่เยาวชนไทยในวันที่ 31 ตุลาคม พ.ศ. 2555 แข้งแซมบ้า กระทิงเปิดคลินิกฟุตซอลโลก ซึ่งเป็นช่วงก่อนเข้าแข่งขันฟุตซอลชิงแชมป์โลก 2012 ที่ซึ่งเขาทำหน้าที่เป็นกัปตันทีมฟุตซอลทีมชาติบราซิลยุ่นฮึดเจ๊าฝอยทอง 5-5 แซมบ้าโหดบดลิเบีย 13-0 ศึกฟุตซอลโลก - ข่าวไทยรัฐออนไลน์ โดยในวันที่ 1 พฤศจิกายน พ.ศ. 2555 ทีมบราซิลได้พบกับทีมชาติญี่ปุ่น และวีนีซีอุสสามารถทำประตูได้ช่วงประมาณนาทีที่ 25 ฟุตซอลแซมบ้าเหนือชั้น!!! ถลุงยุ่น 4-1 โปรตุเกสต้อนลิเบียยับ 5-1 - ข่าวไทยรัฐออนไลน์บราซิล ถล่ม ญี่ปุ่น 4-1 นัดเปิดสนามฟุตซอลโลก กลุ่มซี - MCOT.net ซึ่งเป็นการยิงจากมุมแคบไทยประเดิมสนามชนะ คอสตาริก้า ฟุตซอลชิงแชมป์โลก และในวันที่ 4 พฤศจิกายน วีนีซีอุสเป็นผู้นำทีมบราซิลร่วมกับวิลเด โดยได้พบกับทีมชาติลิเบีย ซึ่งวีนีซีอุสสามารถทำประตูได้ในช่วงนาทีที่ 25 ญี่ปุ่นเจ๋งไล่เจ๊าฝอยทอง 5-5, บราซิลดุถล่ม 13-0

 เกียรติประวัติ 
 1 เวิลด์คัพ (ค.ศ. 2008)
 4 ดีวีซีออนเดโอนอร์ (05/06, 06/07, 08/09)
 2 โกปาเดเอสปัญญา (ค.ศ. 2008)
 4 ลีกาฟุตซอล (ค.ศ. 1997, 2001, 2002, 2012)
 1 โกปาบราซิล (ค.ศ. 2001)
 2 ซูเปร์โกปาเดเอสปัญญา (ค.ศ. 2006, 2010)
 2 กร็องพรี (ค.ศ. 2005, 2009)
 2 ผู้เล่นยอดเยี่ยม LNFS (08/09)(09/10)
 2 ปีกยอดเยี่ยม LNFS (08/09)(09/10)คอลัมน์: ฮอตนิวส์: แซมบา, กระทิงเปิดคลินิกฟุตซอลโลก หนังสือพิมพ์บ้านเมือง » แข้งแซมบ้ากระทิงเปิดคลินิก
# นกกระทุง (สกุล)
สกุลนกกระทุง หรือ สกุลนกเพลิแกน  เป็นสกุลของนกน้ำขนาดใหญ่ ในวงศ์ Pelecanidae ของอันดับนกกระทุง (Pelecaniformes) 

เป็นนกที่มีลำตัวขนาดใหญ่ (125–165 เซนติเมตร) มีลักษณะเด่น คือ จะงอยปากใหญ่ ปากบนแบน ปลายจะงอยปากงอเป็นขอ ปากล่างมีถุงใต้คางแผ่จนถึงคอโดยไม่มีขนปกคลุม รูจมูกเล็กอยู่บริเวณร่องปากซึ่งยาวตลอดทางด้านข้างของจะงอยปากบน ปีกใหญ่และกว้าง ขนปลายปีกเส้นที่ 2 นับจากด้านนอกยาวที่สุด หางสั้น ปลายหางตัด ขณะบินคอจะหดสั้น ขาอ้วนและสั้น แข้งด้านข้างแบน ทางด้านหน้าปกคลุมด้วยเกล็ดแบบร่างแห มีฟังผืดนิ้วแบบตีนพัดเต็ม 

เป็นนกหาปลาที่กินปลา โดยการใช้ถุงใต้คางช้อนปลาในน้ำ หรือบินลงในน้ำแล้วพุ่งจับ ทำรังเป็นกลุ่มด้วยวัสดุจากกิ่งไม้ ปกติทำรังบนพื้นดิน แต่บางครั้งก็ทำรังบนต้นไม้ วางไข่ครั้งละ 1-4 ฟอง สีเปลือกไข่เหมือนสีผงชอร์คปกคลุม ลูกนกแรกเกิดเป็นลูกอ่อนเดินไม่ได้ ไม่มีขนปกคลุม ขนมีสีชมพูโดยปกติ เป็นนกที่หากินและอาศัยอยู่ใกล้แหล่งน้ำและชายทะเล 

นอกจากจะกินปลาแล้ว นกกระทุงในบางครั้งยังมีพฤติกรรมกินไข่นกหรือลูกนกตัวอื่นเป็นอาหาร ตลอดจนนกในวัยโตเต็มที่เช่น นกพิราบ เป็นอาหารได้ด้วย 

พบกระจายพันธุ์เกือบทั่วโลก ยกเว้นทางซีกโลกทางเหนือ, นิวซีแลนด์ และโพลีนีเซีย แบ่งออกได้แค่สกุลเดียว (บางข้อมูลแบ่งเป็น 2 สกุล) 8 ชนิด ในประเทศไทยเพียงชนิดเดียววงศ์นกกระทุง (Family Pelecanidae:Pelecanus)

 การจำแนก 
สกุล Pelecanus
 Pelecanus conspicillatus Temminck, 1824 	 
 Pelecanus crispus Bruch, 1832 	 
 Pelecanus erythrorhynchos Gmelin, 1789 	 
 Pelecanus occidentalis Linnaeus, 1766 	 
 Pelecanus onocrotalus Linnaeus, 1758  
 Pelecanus philippensis Gmelin, 1789 พบในประเทศไทย  
 Pelecanus rufescens Gmelin, 1789 	 
 Pelecanus thagus Molina, 1782 จาก itis.gov
# สโมสรฟุตบอลอันจีมาคัชคาลา
สโมสรฟุตบอลอันจีมาคัชคาลา  เป็นสโมสรฟุตบอลในประเทศรัสเซีย ก่อตั้งขึ้นในปี ค.ศ. 1991 สโมสรตั้งอยู่ที่เมือง มาคัชคาลา ปัจจุบันเล่นอยู่ใน รัสเซียนพรีเมียร์ลีก ใช้สนาม ไดนาโม สเตเดียม เป็นสนามปัจจุบัน

ในวันที่ 18 มกราคม ค.ศ. 2011 อันจิ มาคัชคาลา ได้เปลี่ยนเจ้าของสโมสรเป็น ซูเลย์แมน เคริมอฟ, เศรษฐีชื่อดังชาวรัสเซีย สโมสรได้สร้างความประทับใจกับแฟนบอลและสโมสรด้วยการทุ่มเงินซื้อ ซามูแอล เอโต กองหน้าชาวแคเมอรูนจากสโมสรฟุตบอลอินเตอร์มิลาน ในช่วงตลาดซื้อขายนักเตะปี 2011
# อันดับนกกระทุง
อันดับนกกระทุง  เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Pelecaniformes 

ลักษณะร่วมกันหลายอย่างของนกในอันดับนี้  คือ นิ้วตีนทั้ง 4 มีแผ่นพังผืดขึงติดต่อกัน เรียกว่า "Totipalmate foot" และลำคอเปลือยเปล่าหย่อนยานเป็นถุงหนัง ซึ่งเรียกว่า "Gular pouch" มีไว้สำหรับล่าหาอาหารและเก็บอาหาร

เป็นนกที่พบกระจายพันธุ์ไปในทุกภูมิภาค ทุกทวีปทั่วโลก ยกเว้นเฉพาะทางเหนือของประเทศแคนาดาและทางเหนือของทวีปเอเชียซึ่งมีอากาศหนาวเย็น, เกาะต่าง ๆ บางแห่งในมหาสมุทรแปซิฟิกตอนกลาง และทวีปแอนตาร์กติกาซึ่งมีอากาศหนาวเย็น
                                
เป็นนกที่หากินและอาศัยอยู่ใกล้แหล่งน้ำเนื่องจากหากินสัตว์น้ำประเภทต่าง ๆ เช่น ปลา, กุ้ง, ปู หรือสัตว์อื่น ๆ ขนาดเล็ก กินเป็นอาหาร เช่น บึง, หนอง, คลอง, ชายทะเล หรือเกาะกลางทะเล ว่ายน้ำได้เก่งและดำนำได้ดี

แบ่งออกเป็นวงศ์ต่าง ๆ ได้ 5 วงศ์จาก itis.gov (ข้อมูลบางแห่งจัดให้มี 6 วงศ์) ซึ่งวงศ์ที่มีจำนวนสมาชิกที่สุดคือ Phalacrocoracidae หรือนกกาน้ำ ที่มีจำนวนชนิดมากถึง 38-39 ชนิด นับว่ามีมากกว่าครึ่งของสมาชิกในอันดับนี้ รองลงไปคือ Sulidae หรือนกบูบบี ที่มี 9 ชนิด แต่อย่างไรก็ตาม ข้อมูลบางแหล่งจะจัดให้วงศ์ในอันดับนี้ มีอันดับของตัวเองแตกต่างกันออกไป  A Phylogenomic Study of Birds Reveals Their Evolutionary History. Shannon J. Hackett, et al. Science 320, 1763 (2008).
# วงศ์นกอ้ายงั่ว
นกอ้ายงั่ว หรือ นกงั่วงั่ว ๒ น.ตามพจนานุกรมฉบับราชบัณฑิตยสถาน พ.ศ. 2542 หรือ  นกคองูนกคองู จาก siamensis.org หรือ นกงูHarrison, Peter; Peterson, Roger Tory (1991). Seabirds: A Complete Guide to the Seabirds of the World (Helm Identification Guides) . Christopher Helm Publishers Ltd. ISBN 071363510X.  เป็นวงศ์ของนกน้ำวงศ์หนึ่ง ใช้ชื่อวงศ์ว่า Anhingidae 

ลักษณะ

มีลักษณะโดยรวม คือ เป็นนกขนาดใหญ่ ความยาวจากปลายปากจดหางประมาณ 70-95 เซนติเมตร หัวเรียวมาก, ปาก ยาวเป็นสองเท่าของหัว จะงอยปากตรงเรียวและแหลม ขอบขากรรไกรหยักเล็กน้อย ด้านข้างเป็นร่องรูจมูกเล็กและรียาว ไม่เปิดออกข้างนอก  ถุงใต้คางมีขนาดเล็ก มีส่วนคอเรียวมาก ปลายปีกแหลม  ขนปลายปีกเส้นที่ 2 และ 3 นับจากด้านนอกยาวที่สุด หางยาว ปลายหางมน มีขนหาง 12 เส้น หน้าแข้งสั้นแต่ใหญ่ มีพังผืดนิ้วเป็นแบบตีนพัดเต็ม กินปลาเป็นอาหารหลัก หาอาหารโดยดำน้ำและว่ายน้ำ ทำรังเป็นกลุ่มตามต้นไม้ รังมีไข่ 3-5 ฟอง เปลือกไข่สีฟ้า มีผงคล้ายผงชอล์กปกคลุมบางส่วน ลูกอ่อนแรกเกิด มีสภาพเป็นลูกอ่อนเดินไม่ได้ ผิวหนังเป็นสีเนื้อ 

นกอ้ายงั่ว มีลักษณะทั่วไปคล้ายกับนกกาน้ำ (Phalacrocoracidae) ซึ่งอยู่ต่างวงศ์กัน ซึ่งในยุคก่อนประวัติศาสตร์เคยมีบรรพบุรุษร่วมกันมา นักบรรพชีวินวิทยาเคยขุดค้นพบซากดึกดำบรรพ์ของบรรพบุรุษของนกทั้งสองวงศ์ในทวีปอเมริกาเหนือซึ่งมีอายุย้อนหลังไปถึงเมื่อราว 60,000,000 ปีที่ผ่านมา สันนิษฐานว่านกอ้ายงั่วมีวิวัฒนาการจนแตกต่างจากนกกาน้ำเมื่อราว 30,000,000 ปีที่ผ่านมา

จุดที่นกอ้ายงั่วแตกจากนกกาน้ำ คือ มีรูปร่างที่ใหญ่กว่ามาก อีกทั้งขนเมื่อลงน้ำจะไม่อุ้มน้ำเหมือนนกกาน้ำ ที่สำคัญ คือ ลำคอที่เรียวยาว เมื่อนกลงไปว่ายน้ำ ลำตัวจะจมลงในน้ำแต่ส่วนคอจะชูขึ้นเหนือน้ำ เหมือนงูเลื้อยในน้ำ อันเป็นที่มาของชื่อ "นกงู" หรือ "นกคองู" ด้วยกระดูกคอชิ้นที่ 8 และชิ้นที่ 9 จะมีการปรับให้หดคอเป็นรูปตัว S ได้ มีกล้ามเนื้อคอที่แข็งแรง ช่วยให้การพุ่งปากเข้าหาเหยื่อเหมือนลูกดอก นอกจากจะว่ายน้ำและดำน้ำเก่งแล้ว นกอ้ายงั่วยังมีความสามารถในการบินสูงด้วย โดยท่าบินของนกอ้ายงั่ว จะกระพือปีกถี่คล้าย ๆ นกกาน้ำ แต่จะสลับด้วยการถลาร่อนมากกว่า สามารถใช้ประโยชน์จากกระแสความร้อนบนผืนดิน เพื่อใช้ในการยกตัวขึ้นสู่ระดับสูงลิบ คล้ายกับนกล่าเหยื่อจำพวกเหยี่ยว หรืออินทรีได้ด้วย จึงบินอพยพหากินได้เป็นระยะทางไกลมาก   

ในวันที่ 9 พฤศจิกายน ค.ศ. 2006 ได้มีการค้นพบนกอ้ายงั่วเผือกตัวแรกของโลก ที่มีทั้งตัวเป็นสีขาวล้วน  บริเวณวัดห้วยจันทร์ ในเขตห้ามล่าสัตว์ป่าเขื่อนป่าสักชลสิทธิ์ ตำบลโคกตูม อำเภอเมือง จังหวัดลพบุรี หลังจากนั้นอีกไม่นาน ไม่มีใครพบนกอ้ายงั่วเผือกตัวนี้ซึ่งเชื่อว่ามีเพียงตัวเดียวในโลกอีกเลย

 การจำแนก 
นกอ้ายงั่ว จำแนกได้เพียงแค่สกุลเดียว มีทั้งหมด 4 ชนิดทั่วโลก (ดูในเนื้อหา) แต่ละชนิดจะมีลักษณะแตกต่างกันไปเล็ก ๆ น้อย ๆ แต่มีพฤติกรรมและสภาพแวดล้อมที่อาศัยคล้ายคลึงกัน  โดยพบได้ในทุกภูมิภาคทั่วโลกในเขตร้อนและเขตอบอุ่น ได้แก่ ทวีปเอเชีย, ทวีปอเมริกาเหนือ, อเมริกาใต้, แอฟริกา และออสเตรเลีย ในประเทศไทยพบเพียงชนิดเดียวเท่านั้น 
 สกุล Anhinga
 Anhinga anhinga  (Linnaeus, 1766) 	 
 Anhinga melanogaster Pennant, 1769 เป็นชนิดที่พบในประเทศไทย 	 
 Anhinga novaehollandiae  (Gould, 1847)  
 Anhinga rufa  (Daudin, 1802) 

 รูปภาพ
# นิวเฮเวน
นิวเฮเวน  เป็นเมืองใหญ่เป็นอันดับ 2 ของรัฐคอนเนทิคัต สหรัฐอเมริกา เป็นรองเมืองบริดจ์พอร์ต และใหญ่เป็นอันดับ 6 ของนิวอิงแลนด์ มีประชากร 129,779 คน (ค.ศ. 2010) เมืองตั้งอยู่ริมอ่าวนิวเฮเวน ก่อตั้งเมื่อปี ค.ศ. 1638 โดยพวกเพียวริตัน และตั้งชื่อว่า ควินนิพิแอก ภายใต้การนำของจอห์น แดเวนพอร์ตและทีโอฟิลัส อีตัน เมืองได้รับชื่อปัจจุบันเมื่อ ค.ศ. 1640 รวมเข้ากับอาณานิคมคอนเนทิคัตใน ค.ศ. 1664 เป็นเมืองหลวงของคอนเนทิคัตร่วมกับเมืองฮาร์ตเฟิร์ดระหว่าง ค.ศ. 1701-1875 ในสงครามปฏิวัติอเมริกาถูกพวกจงรักภักดีอังกฤษบุกเข้าทำลายเมื่อ ค.ศ. 1779 สถาปนาเป็นเมืองเมื่อ ค.ศ. 1784 ต่อมาในตอนปลายคริสต์ศตวรรษที่ 18 และตอนต้นคริสต์ศตวรรษที่ 19 เป็นศูนย์กลางอุตสาหกรรมที่สำคัญ
# โฆเซ เบนันซิโอ โลเปซ อิเอร์โร
โฆเซ เบนันซิโอ โลเปซ อิเอร์โร (27 มิถุนายน ค.ศ. 1964 –) เป็นอดีตนักกีฬาฟุตซอลชาวสเปน ซึ่งปัจจุบันเป็นผู้จัดการของฟุตซอลทีมชาติสเปน และเขายังได้ทำหน้าที่เป็นผู้ให้การช่วยเหลือทางเทคนิคแก่ฟุตซอลทีมชาติโซโลมอน หรือที่รู้จักในชื่อทีมคูรูคูรู เพื่อเตรียมเข้าแข่งขันในฟุตซอลชิงแชมป์โลก 2012 ที่ประเทศไทยด้วยเช่นกัน

 ความสำเร็จในการฝึกสอน 
 เหรียญเงินในฟุตซอลชิงแชมป์โลก 2008
 แชมป์ยูฟ่าฟุตซอลแชมเปียนชิพ 2 สมัย: ค.ศ. 2007, 2010
 แชมป์ฟุตซอลสโมสรชิงแชมป์ยุโรป ค.ศ. 2000
 แชมป์ฟุตซอลชิงแชมป์สโมสรโลก ค.ศ. 2000
 แชมป์ดิบิซิออนเดโอนอร์เดฟุตซัล เอเลเอเนเอเฟเอเซ ค.ศ. 1998/99
 แชมป์โกปาเดเอสปัญญาเดฟุตซัล 3 สมัย: ค.ศ. 1999, 2000, 2006
 แชมป์ซูเปร์โกปาเดเอสปัญญาเดฟุตซัล 3 สมัย: ค.ศ. 1999, 2000, 2001
 ผู้ชนะคัพวินเนอร์สคัพ ค.ศ. 2007
# แซ็ง-เดอนี (เรอูว์นียง)
แซ็ง-เดอนี  เป็นเมืองหลวงของเกาะเรอูว์นียง ดินแดนของประเทศฝรั่งเศส ในมหาสมุทรอินเดีย ตั้งอยู่ปลายเหนือสุดของเกาะ แซ็ง-เดอนีเป็นเมืองในแคว้นและจังหวัดโพ้นทะเลของฝรั่งเศสที่มีประชากรมากที่สุด
# บารือเซา
บารือเซา (,) เป็นเมืองในประเทศเบลารุส ตั้งอยู่ทางตอนกลางค่อนไปทางเหนือของประเทศ บนฝั่งซ้ายของแม่น้ำเบเรซีนาในแคว้นมินสค์ เป็นเมืองอุตสาหกรรม มีเจ้าหน้าที่ทำงานในอุตสาหกรรม 31,019 คน
# ทะเลสาบไปปัส
ทะเลสาบไปปัส  เป็นทะเลสาบบริเวณชายแดนของประเทศเอสโตเนียและรัสเซียLake Peipus. Encyclopædia Britannica online ถือเป็นทะเลสาบใหญ่เป็นอันดับ 5 ในยุโรป รองจากทะเลสาบลาโดกา และทะเลสาบโอเนกา ทางตอนเหนือของกรุงเซนต์ปีเตอร์เบิร์ก ประเทศรัสเซีย, ทะเลสาบแวแนร์นในสวีเดน และทะเลสาบไซมาในฟินแลนด์The whispering waters of Estonia  – Visit Estonia

ทะเลสาบไปปัสในปัจจุบันเป็นส่วนที่หลงเหลือจากทะเลสาบเดิมที่ใหญ่กว่านี้ตั้งแต่ในยุคน้ำแข็ง ครอบคลุมพื้นที่ 3,555 ตร.กม. มีความลึกเฉลี่ย 7.1 ม. และลึกสุดที่ 15 ม.Чудско-Псковское озеро, Great Soviet Encyclopedia Russian lakes with area of more than 350 km². (GIF table). Retrieved on 2012-01-21. ทะเลสาบนี้มีเกาะหลายแห่ง และแบ่งออกเป็น 3 ส่วน:

ทะเลสาบไปปุส / ชุดสโกเย (,) ส่วนเหนือของทะเลสาบที่มีพื้นที่  (73%)
ทะเลสาบปิฮ์กวา / ปัสคอฟสโกเย (,) ส่วนใต้ของทะเลสาบ (พื้นที่  หรือ 20%)
ทะเลสาบแลมมี / ตโยปโลเย (,) จุดที่เชื่อมระหว่างสองฝั่งทะเลสาบ (พื้นที่  หรือ 7%)
# ทะเลเซเลบีส
ทะเลเซเลบีส  หรือ ทะเลซูลาเวซี (มลายู/) เป็นทะเลในภูมิภาคเอเชียตะวันออกเฉียงใต้ เป็นส่วนหนึ่งของมหาสมุทรแปซิฟิก ทิศเหนือจดกลุ่มเกาะซูลูและเกาะมินดาเนาของฟิลิปปินส์ ทิศตะวันตกจรดกับหมู่เกาะซางีเฮของประเทศอินโดนีเซีย ทิศใต้ติดต่อกับเกาะซูลาเวซี (เซเลบีส) และทิศตะวันตกจรดกับเกาะบอร์เนียว เชื่อมต่อกับทะเลชวาโดยช่องแคบมากัซซาร์ทางด้านตะวันตกเฉียงใต้ ทะเลมีเนื้อที่ 110,000 ตร.ไมล์ (280,000 กม2) มีความลึกสูงสุด 20,300 ฟุต (6,200 ม.)
# นกกาน้ำเล็ก
นกกาน้ำเล็ก  เป็นนกชนิดหนึ่ง ในวงศ์นกกาน้ำ (Phalacrocoracidae)

เป็นนกกาน้ำขนาดเล็ก มีความยาวจากปลายปากถึงปลายหาง 51-56 เซนติเมตร น้ำหนัก 360-525 กรัม ความกว้างระหว่างปลายปีกทั้งสอง 90 เซนติเมตร ตัวผู้และตัวเมียมีลักษณะเหมือนกัน ขนตามลำตัวมีสีดำเหลือบน้ำเงิน ตรงปีกมีสีน้ำตาลปน บริเวณรอบตามีจุดสีขาวขนาดเล็ก ใต้คางมีสีครีม แต่ขนชุดนอกและในฤดูผสมพันธุ์แตกต่างกัน นอกฤดูผสมพันธุ์ ปากสีเนื้อแกมเทาหม่น ขนทั่วทั้งหัว, ลำคอ, ลำตัว ปีกและหางสีน้ำตาลแกมดำ แต่ขนบริเวณไหล่และปีกสีค่อนข้างเทา แต่ขอบขนสีดำ คางค่อนข้างขาว ในฤดูผสมพันธุ์ ปากสีค่อนข้างดำ หัว, ลำคอ, อก, ท้อง, สีข้างและขนคลุมใต้โคนหางเปลี่ยนเป็นสีดำเหลือบน้ำเงินและเขียว บนกระหม่อมขนคลุมหู และท้ายทอยมีลายริ้วสีขาว

พบกระจายพันธุ์ในทวีปยุโรป, แอฟริกา และในทวีปเอเชีย ได้แก่ อินเดีย, จีน, พม่า, อินโดจีน, มาเลเซีย, ชวา และในประเทศไทยพบทั่วไปทุกภาค  จัดเป็นนกกาน้ำชนิดที่พบได้บ่อยที่สุดHarrison, Peter; Peterson, Roger Tory (1991). Seabirds: A Complete Guide to the Seabirds of the World (Helm Identification Guides) . Christopher Helm Publishers Ltd. ISBN 071363510X.

อาศัยอยู่ตามหนองบึง, แม่น้ำ, ลำคลอง หรือท้องนา จับปลาขนาดเล็กจำพวกปลาตะเพียนกินเป็นอาหาร ส่วนใหญ่ชอบอยู่ตามลำพัง บางครั้งอาจพบอยู่รวมกันเป็นฝูงบ้าง ชอบดำน้ำไล่จับปลาเป็นอาหาร เมื่อขึ้นจากน้ำมักจะยืนกางปีกตากแดดให้ขนแห้ง 

นกกาน้ำเล็กผสมพันธุ์ในราวเดือนกรกฎาคม ทำรังอยู่บนต้นไม้ใหญ่รวมกันหลายรังบนต้นเดียวกัน ทำรังด้วยกิ่งไม้เล็ก ๆ ขัดสานไว้อย่างหยาบ ๆ และวางไข่ครั้งละ 2-4 ฟอง  จัดเป็นสัตว์ป่าคุ้มครองในประเทศไทย สัตว์ป่าคุ้มครอง
# คอลส์ครูนา
คอลส์ครูนา  เป็นเมืองในประเทศสวีเดน เมืองหลักของเทศมณฑลเบลียกิงเงอ ตั้งอยู่ทางตอนใต้ของประเทศ มีประชากร 35,212 คนในปี ค.ศ. 2010 เป็นเมืองเดียวในสวีเดนที่มีสถาปัตยกรรมแบบบารอก เป็นที่ตั้งฐานทัพเรือที่สำคัญ มีอู่ต่อเรือ ท่าเรือประมง และโรงงานผลิตอุปกรณ์เกี่ยวกับการเดินทาง
# นกกาน้ำเล็ก (สกุล)
นกกาน้ำเล็ก เป็นสกุลของนกสกุลหนึ่ง ในวงศ์นกกาน้ำ (Phalacrocoracidae) ใช้ชื่อสกุลว่า Microcarbo
เดิมเคยถูกจัดให้เป็นสกุลย่อยของ Phalacrocorax แต่ปัจจุบันได้รับการยอมรับให้เป็นสกุลต่างหาก จากสภาปักษีวิทยานานาชาติ (IOC) จากการที่มีรูปร่างที่เล็กกว่านกกาน้ำสกุล Phalacrocorax โดยชนิดที่รับได้การจัดแยกมาได้แก่

 Microcarbo coronatus
 Microcarbo niger
 Microcarbo melanoleucos
 Microcarbo pygmeus
 Microcarbo africanus
# อะนาปา
อะนาปา  เป็นเมืองในประเทศรัสเซีย ตั้งอยู่ทางใต้ของประเทศส่วนที่อยู่ในทวีปยุโรป ทางตะวันตกของครัสโนดาร์ไคร บนชายฝั่งตอนเหนือของทะเลดำใกล้ทะเลอะซอฟ มีประชากร 58,990 คน (ค.ศ. 2010)

ตั้งเป็นเมืองป้อมปราการของชาวเติร์ก ใน ค.ศ. 1781 รัสเซียได้เข้ายึดครอง 2 ครั้ง และบูรณะเมืองขึ้นใหม่ ในที่สุดยังคงเป็นของรัสเซียตามเงื่อนไขในสนธิสัญญาอะเดรียโนปอล ค.ศ. 1829
# ดูนเลเร
ดูนเลเร (Dún Laoghaire) หรือ ดันลิรี (Dunleary) เป็นเมืองชายทะเลในประเทศไอร์แลนด์ ตั้งอยู่ทางตะวันออกของประเทศ ด้านตะวันออกเฉียงใต้ของดับลินเคาน์ตี บนฝั่งด้านใต้ของอ่าวดับลิน อยู่ทางตอนใต้ของกรุงดับลินราว 12 กม. ในระหว่างปี ค.ศ. 1821 ถึง 1921 รู้จักในชื่อทางการว่า คิงส์ทาวน์ (Kingstown) เมืองมีการทำประมงและเป็นศูนย์กลางการแข่งขันกีฬาเรือยอช์ตที่มีชื่อเสียง
# แผ่นดินไหวในประเทศกัวเตมาลา พ.ศ. 2555
แผ่นดินไหวในประเทศกัวเตมาลา พ.ศ. 2555 เกิดเมื่อวันที่ 7 พฤศจิกายนในเวลา  โดยมีแรงสั่นในมาตราขนาดโมเมนต์ที่ 7.4 และมาตราเมร์กัลลีสูงสุดที่ VII (แรงมาก) จุดเหนือศูนย์เกิดแผ่นดินไหวอยู่ในมหาสมุทรแปซิฟิก ซึ่งอยู่ทางใต้ของ Champerico ในจังหวัด Retalhuleu 

มีรายงานการสั่นไหวในกัวเตมาลาและพื้นที่บางส่วนของเม็กซิโก, เอลซัลวาดอร์, เบลีซ, ฮอนดูรัส, นิการากัว และคอสตาริกา และมีรายงานความเสียหายในประเทศกัวเตมาลาหลายเมือง เช่น San Marcos, Quetzaltenango และกัวเตมาลาซิตี เมืองหลวงของประเทศ จากนั้นศูนย์เตือนภัยสึนามิในมหาสมุทรแปซิฟิกรายงานเตือนถึงความเป็นไปได้ที่จะเกิดสึนามิในรัศมีจุดศูนย์กลางของแผ่นดินไหวที่ 

ด้วยจำนวนผู้เสียชีวิตที่ 48 คน ทำให้เป็นแผ่นดินไหวที่รุนแรงและอันตรายที่สุดในกัวเตมาลาพบมาตั้งแต่แผ่นดินไหวใน พ.ศ. 2519
# โรงเรียนศรีตระกูลวิทยา
โรงเรียนศรีตระกูลวิทยา ตั้งอยู่เลขที่ ๑๒๙ ตำบลศรีตระกูล  อำเภอขุขันธ์  จังหวัดศรีสะเกษ  สังกัดสำนักงานเขตพื้นที่การศึกษามัธยมศึกษา เขต ๒๘ประวัติโรงเรียน http://www.stwschool.ac.th/hitstory.php  สำนักงานคณะกรรมการการศึกษาขั้นพื้นฐาน กระทรวงศึกษาธิการ

 ประวัติโรงเรียนศรีตระกูลวิทยา 
โรงเรียนศรีตระกูลวิทยา  ตั้งอยู่เลขที่  ๑๒๙  หมู่  ๒  ตำบลศรีตระกูล อำเภอขุขันธ์  จังหวัดศรีสะเกษ  เดิมชื่อโรงเรียนขุขันธ์ (สาขาตาอุด)  โดยเปิดรับสมัครนักเรียนที่จบชั้นประถมศึกษาปีที่ ๖  ในพื้นที่บริการเข้าเรียนต่อในระดับมัธยมศึกษาปีที่ ๑ ประจำปีการศึกษา ๒๕๓๔  จำนวน  ๔๔  คน เป็นนักเรียนชาย ๒๐ คน  นักเรียนหญิง  ๒๔  คน โดยได้รับความอนุเคราะห์ช่วยเหลือจากหลวงพ่อวัดบ้านเคาะ ให้ใช้ศาลาวัดเป็นสถานที่เรียนรวมทั้งร่วมกันรณรงค์ให้นักเรียนเข้าเรียนต่อ  มอบทุนการศึกษา ทุนอาหารกลางวัน และอุปกรณ์การเรียนการสอนแก่โรงเรียน  ต่อมาโรงเรียนได้มีผู้ดูแลสาขา คือ 
๑. นายวิรัตน์ น้อยพรหม  ผู้ดูแลสาขา
๒. นายสิทธิพร อุทธิเสน  ผู้ช่วยดูแลสาขา
เมื่อวันที่ ๒๖ พฤษภาคม ๒๕๓๘ กรมสามัญศึกษา  มีคำสั่งแต่งตั้งให้ นางสาวอรพิน จูมสีมา 
มาดำรงตำแหน่งครูใหญ่ 
พ.ศ. ๒๕๓๙ เปิดสอนระดับ ม.๑-ม.๔ มีนักเรียนทั้งสิ้น ๓๗๒ คนรวม ๑๑ ห้องเรียน มีครู ๙ คน
พ.ศ. ๒๕๔๒ เปิดสอนระดับ ม.๑-ม.๕ มีนักเรียนทั้งสิ้น๔๔๑ คนรวม ๑๓ ห้องเรียน มีครู ๑๐ คน
พ.ศ. ๒๕๔๓-๒๕๔๗ เปิดทำการสอนระดับ ม.๑-ม.๖ มีนักเรียนทั้งสิน ๕๕๒ คน รวม ๑๖ ห้องเรียน มีครู ๑๑ คน
พ.ศ. ๒๕๔๘ เปิดทำการสอนระดับ ม.๑- ม.๖ มีนักเรียนทั้งสิ้น ๕๑๙ คน รวม ๑๖ ห้องเรียน มีครู ๑๐ คน

 ทำเนียบผู้บริหารโรงเรียนศรีตระกูลวิทยา 
 ลำดับ รายนาม ตำแหน่ง ระยะเวลาดำรงตำแหน่ง 1  นางสาวอรพิน จูมสีมา   ครูใหญ่ - ผู้อำนวยการ พ.ศ. 2538 - 2549  2  นายโฆษิต   คำไสย์  ผู้อำนวยการ พ.ศ. 2549 - 2554 3  นายคณิตพันธ์ จามรธัญญวาท ผู้อำนวยการ พ.ศ. 2554 - 25604นายจักรินทร์ บุญเอนกผู้อำนวยการพ.ศ. 2560 - 25635นายสวาสดิ์ อินธิศรผู้อำนวยการพ.ศ. 2563 - 25656นางศรศรี ศรีคำผู้อำนวยการพ.ศ. 2565 - ปัจจุบัน
# ไวรัสไข้หวัดใหญ่ A H3N8
ไวรัสอินฟลูเอนซา A H3N8 เป็นชนิดย่อย (subtype) หนึ่งของสปีชีส์ไวรัสอินฟลูเอนซา A ที่ระบาดในนก ม้า และสุนัข มีรายงานใน พ.ศ. 2555 ว่าพบไวรัสนี้ในแมวน้ำ
อ้างอิง